**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETE**

**123/2020. (IX.24.) Kt. sz.**

**határozata**

**A Tiszavasvári, Gépállomás u. 3. sz. alatti önkormányzati ingatlan bérbeadására vonatkozó pályázati kiírásról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

A Tiszavasvári Város Önkormányzata tulajdonában álló, **tiszavasvári 2448/10 hrsz**-ú, valóságban a **Tiszavasvári,** **Gépállomás u. 3.** sz. alatti ingatlant **nyilvános pályázat** keretében bérbeadásra meghirdeti a határozat mellékletében foglalt pályázati felhívásban foglaltak szerint.

A pályázati kiírás időpontja: 2020. szeptember 28.

A pályázat benyújtási határideje: a pályázat kiírásától számított 16. nap, azaz 2020. október 14. 16.00 óra.

Határidő: 2020. szeptember 28. Felelős: Szőke Zoltán polgármester

Felkéri a jegyzőt**,** hogy az Önkormányzat vagyonáról és a vagyongazdálkodás szabályairól szóló 31/2013. (X.25.) önkormányzati rendelet 5. melléklete előírásainak megfelelően működjön közre a pályázat előkészítésének és elbírálásának lebonyolításában.

Határidő: esedékességkor Felelős: Dr. Kórik Zsuzsanna jegyző

Felkéri a polgármestert, hogy a pályázat benyújtására nyitva álló határidőt követően terjessze a Testület elé a beérkezett pályázatot a pályáztatás eredményessége eldöntése érdekében.

Határidő: esedékességkor Felelős: Szőke Zoltán polgármester

**Szőke Zoltán Dr. Kórik Zsuzsanna**

**polgármester jegyző**

**Tiszavasvári Város Önkormányzata Képviselő-testülete a Tiszavasvári, Gépállomás u. 3. sz. alatti ingatlan bérbeadására vonatkozó pályázati felhívásról szóló 123/2020. (IX.24.) Kt. számú határozata alapján**

**PÁLYÁZATI FELHÍVÁS**

**Nyilvános, licittárgyalás nélküli pályázati eljárásra**

**1. A pályázat kiírója és a pályázat tárgya:**

ATiszavasvári Város Önkormányzata 100 %-os tulajdonában álló **tiszavasvári 2448/10 helyrajzi számú, valóságban a Tiszavasvári, Gépállomás u. 3. sz. alatti** ingatlan **nyilvános, licittárgyalásos pályázati eljárás keretében történő bérbe adása** az Önkormányzat vagyonáról és a vagyongazdálkodás szabályairól szóló 31/2013. (X.25.) önkormányzati rendelet 5. melléklete, a nemzeti vagyonról szóló 2011. évi CXCVI. törvény, valamint aTiszavasvári Város Önkormányzata tulajdonában lévőTiszavasvári, Gépállomás u. 3. sz. alatti ingatlan bérbe adására vonatkozó pályázati kiírásáról szóló 123/2020. (IX.24.) Kt. számú határozata alapján***.***

**A pályáztatásra kerülő ingatlan legfontosabb adatai:**

Ingatlan helyrajzi száma: tiszavasvári 2448/10

Ingatlan címe: Tiszavasvári, Gépállomás u. 3.

Ingatlan nagysága: 5862 m2

Ingatlanon lévő épületek: 630 m2, 355 m2 nagyságú üzemi épületek

Ingatlant terhelő jogok: gáz-, és szennyvíz vezeték szolgalmi jog. E.ON Tiszántúli

Áramhálózat Zrt. vezetékjoga

Ingatlan megnevezése: kivett üzem (2 üzemi épület) és udvar

**2. Pályázatot nyújthat be:** természetes személy, vagy olyan jogi személy vagy jogi személyiséggel nem rendelkező gazdálkodó szervezet, aki a nemzeti vagyonról szóló 2011. évi CXCVI. törvény 3.§ (1) bekezdés 1. pontja alapján átlátható szervezetnek minősül.

**3. A pályázó által benyújtandó pályázati dokumentációnak minimálisan tartalmaznia kell az alábbiakat:**

* **A pályázó nevét, címét, székhelyét, adószámát, telefonszámát, e-mail címét, ügyvezetőjének nevét.**
* A pályázó által kínált bruttó bérleti díjat.
* A pályázónak nyilatkoznia kell arról, hogy a pályázati kiírás tartalmát megismerte és elfogadja a pályázati feltételeket.
* A pályázónak nyilatkoznia kell arról, hogy az ingatlanon milyen tevékenységet kíván végezni.
* A pályázónak, amennyiben nem természetes személy, nyilatkoznia kell arról, hogy anemzeti vagyonról szóló 2011. évi CXCVI. törvény 3.§ (1) bekezdés 1. pontja alapján átlátható szervezetnek minősül.

**4. Az ajánlat benyújtásának helye, módja, időpontja:**

**4.1. Személyesen történő benyújtás helye:** Tiszavasvári Polgármesteri Hivatal

Tiszavasvári, Városháza tér 4., III. em. 302. iroda,

**Postai úton történő benyújtás esetén:** 4440 Tiszavasvári, Városháza tér 4.

**4.2. A pályázati dokumentáció benyújtásának módja:**

* **írásban, papíralapú formában,**
* **személyesen,** vagy **postai úton**
* **zárt borítékban**, melyet Tiszavasvári Város **Polgármesteréhez kell címezni**,
* **fel kell tüntetni** a borítékon:

**„Pályázat a Tiszavasvári, Gépállomás u. 3. szám alatti ingatlan bérbeadására”** elnevezést,

**4.3. Pályázat benyújtási ideje:**

A pályázat benyújtására a 2020. szeptember 28. napján történő kiírástól számított 16. napig, azaz **2020. október 14. 16.00 óráig van lehetőség.**

Postai úton történő benyújtás esetén a pályázat akkor érvényes, ha azt a határidő utolsó napján postára adták.

**5. A pályázat felbontásának helye, ideje, módja, elbírálásának módja**:

**A beérkezett pályázatok felbontásának helye**: Tiszavasvári Polgármesteri Hivatal jegyzői iroda

(I. em. 103. iroda)

**A beérkezett pályázatok felbontásának ideje**: a pályázati határidő leteltét követő munkanap,

azaz 2020. október 19. 10.00 óra.

**A beérkezett pályázatok felbontásának módja**: nyílt

**A beérkezett pályázatok elbírálásának módja**: a beérkezett pályamunkák alapján licittárgyalás

nélkül

**6. Egyéb ismérvek a pályázattal kapcsolatban:**

**Az ingatlan bérbe adásának ideje**: 2021. január 01. napjától 2026. december 31. napjáig terjedő

időtartam.

**A bérleti díj minimum összege**: 115.000 Ft/hó + 27 % ÁFA.

**7. Egyéb ismérvek a pályázattal kapcsolatban:**

A Képviselő-testület fenntartja magának azt a jogot, hogy:

* érvényes ajánlat(ok) benyújtása esetén is a pályázati eljárást indoklás nélkül eredménytelennek minősítse, és egyik pályázóval se kössön szerződést,
* a pályázati felhívást az ajánlatok benyújtására megjelölt időpontig visszavonhatja.
* A pályázatok felbontásának időpontjáról történő értesítés miatt, a Pályázó vállalja, hogy a **pályázat benyújtásakor telefonon, vagy e-mailben tájékoztatja az Önkormányzatot telefonszámáról/e-mail címéről.**
* Amennyiben a pályázó az eljárás során bármikor meghatalmazott útján jár el, úgy a pályázó meghatalmazottja köteles közokirattal, vagy két tanú által aláírt magánokirattal igazolni képviseleti jogosultságát, illetve annak terjedelmét.

**8. A pályázatra vonatkozó további információszerzés helye:**

Az ingatlannal kapcsolatos dokumentumok, valamint a pályázati felhívásban szereplő tényeket, jogokat, kötelezettségeket alátámasztó dokumentum a Tiszavasvári Polgármesteri Hivatal III. emelet 302. számú irodájában a pályázati felhívás ideje alatt előzetes időpont egyeztetést követően megtekinthetőek.

A pályázattal kapcsolatban további információt Gulyásné Gáll Anita ügyintézőtől lehet kérni a 06/42-520-500/ 113. mellék telefonszámon, illetve a gulyasne.anita@tiszavasvari.hu email címen.

Tiszavasvári, 2020. …

**Tiszavasvári Város Önkormányzata**